Sarayevodagi qotillik. Sarayevodagi qotillik — Avstriya-Vengriya taxtining vorisi Frans Ferdinand va uning xotinini Sarayevo sh. (Bosniya)da oʻldirilishi (1914.28.6). "Yosh bosniyalik" maxfiy millatchilar guruhi tomonidan amalga oshirilgan. Sarayevodagi qotillik Avstriya-Vengriya va Germaniya tomonidan Serbiyaga harbiy hujum qilishga bahona boʻlgan, natijada Birinchi jahon urushi boshlangan.